May 03,2016
భారీగా తగ్గిన ఫెడరల్‌ బ్యాంక్‌ లాభాలు
ముంబయి: ఫెడరల్‌ బ్యాంకు మార్చితో ముగిసిన నాలుగో త్రైమాసికంలో అత్యంత పేలవమైన ఆర్థిక ఫలితాలను ప్రకటించింది. మొండి బాకీలకు భారీ ప్రొవిజన్స్‌ కారణంగా బ్యాంకు నికర లాభాలు ఏకంగా 96 శాతం క్షీణించి రూ.10.26 కోట్లకు చేరాయి. గతేడాది ఇదే త్రైమాసికంలో బ్యాంక్‌ రూ.280.53 కోట్ల లాభాలు సాధించింది. కాగా క్యూ4లో బ్యాంకు మొత్తం ఆదాయం రూ.2,214.28 కోట్ల నుంచి రూ.2,253.38 కోట్లకు చేరిందని ఆ బ్యాంకు బీఎస్‌ఈకి వెల్లడించింది. 2015-16కు గాను ప్రతి రూ. 2 ముఖ విలువ కలిగిన షేర్‌పై రూ.0.70 డివిడెండ్‌ను అందించాలని బోర్డు ప్రతిపాదించింది.
మీ స్నేహితులకు రికమెండ్ చెయ్యండి